- Hindi News
- National
- श्रमिक की मौत पर मांगा मुआवजा, परमाणु विद्युत परियोजना के गेट पर किया 2 घंटे तक हंगामा
श्रमिक की मौत पर मांगा मुआवजा, परमाणु विद्युत परियोजना के गेट पर किया 2 घंटे तक हंगामा
वार्ता हुई, लेकिन नहीं बनी सहमति
वार्तामें भामसं के पदाधिकारियों एवं मृतक के परिजन राजूलाल, श्यामलाल, कमलेश भी मौजूद थे। मुआवजे की मांग रखी गई, लेकिन कंपनी प्रबंधन ने बीमा, पीएफ और 50 हजार रुपए की राशि देने की बात कही। सहमति नहीं बनी, जिस पर वार्ता विफल हो गई।
रावतभाटा। राजस्थान परमाणु विद्युत परियोजना के गेट पर श्रमिक की मौत मामले में मुआवजे की मांग करते हुए श्रमिक
भास्कर न्यूज| रावतभाटा
राजस्थानपरमाणु विद्युत परियोजना की 7वीं8वीं इकाई में कार्यरत निर्माण कंपनी पुंजलायड में कार्यरत श्रमिक दुर्गालाल की 22 फरवरी को मौत मामले में मुआवजे की मांग को लेकर राजस्थान परमाणु विद्युत परियोजना इकाई 7, 8 के गेट पर बुधवार को सुबह अणुशक्ति श्रमिक संघ भामसं के बैनर तले प्रदर्शन किया गया। परियोजना में काम पर जाने से 3 हजार लोगों को रोक दिया गया। यहां पर 2 घंटे लगभग हंगामा चलता रहा।
बाद में कंपनी और मजदूर संगठनों की बातचीत तय होने पर श्रमिक और कर्मचारी काम पर पहुंचे। बुधवार सुबह परियोजना स्थल पर प्रदर्शन, हंगामा होने पर परियोजना के गेट पर श्रमिकों और वाहनों की लंबी कतार लग गई। मौके पर एएसपी गोपालसिंह कानावत, डीएसपी राजाराम मीणा, एसडीएम राजेंद्रसिंह शेखावत, सीआई प्रेमदान रतनू और पुलिस दल पहुंचा। वाहनों को रोक रहे लोगों को पुलिस ने खदेड़ा, लेकिन हंगामा जारी रहा। बाद में वार्ता हुई। लेकिन 25 लाख रुपए के मुआवजे की मांग को कंपनी के लोगों ने नहीं माना। बाद में परिजन 5 लाख रुपए के लिए तैयार हो गए थे, लेकिन कंपनी के लोगों ने राशि देने से मना कर दिया और कहा कि नियम से जो राशि होगी कंपनी देगी। श्रमिक की मौत स्वाभाविक हुई है। कंपनी 50 हजार रुपए की सहायता और अंतिम संस्कार में खर्च राशि देने के लिए भी तैयार थी। इस मामले में भामसं के जोतसिंह, कालूराम गर्ग, नरेंद्रसिंह एवं अन्य का कहना था कि जब तक उचित मुआवजा नहीं मिलेगा, तक तक आंदोलन जारी रहेगा। गुरुवार को भामसं प्रदर्शन करेगी। एसडीएम को ज्ञापन देगी। इस मामले में बंजारा समाज के अध्यक्ष, ग्रामीण विकास संस्था के दुर्गालाल धाकड़ ने भी संबोधित किया। उन्होंने भी प्रशासन से मुआवजा दिलाने की मांग की।
^श्रमिककी स्वाभाविक मौत थी, जिसका कंपनी नियमानुसार भुगतान कर रही है, लेकिन बेवजह परियोजना का काम राेका गया, इससे बुधवार काे राजस्थान परमाणु विद्युत परियोजना का काम पूरे दिन प्रभावित रहा। -विवेकजैन, परियोजना निदेशक राजस्थान परमाणु विद्युत परियोजना
^जबतक कंपनी मृतक कर्मचारी के परिजनों को उचित मुआवजा नहीं देती तब तक आंदोलन जारी रखेंगे। बुधवार को श्रमिकों ने प्रदर्शन किया। सभा कर मुआवजा नहीं देने का विरोध किया। दुर्गालाल की मृत्यु परियोजना में काम के करने के दैारान तबीयत खराब होने पर हुई थी। -कालूरामगर्ग, महामंत्री अणु शक्ति श्रमिक संघ
tgl_Latn sot_Latn hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva